**Գավառ համայնքի ղեկավար Գուրգեն Մարտիրոսյանի ուղերձը**

**մարտի 8-ի առթիվ**

Սիրելի՛ մայրեր, քույրեր և դուստրեր,

Շնորհավորում եմ ձեզ մարտի 8-ի՝ Կանանց միջազգային օրվա առթիվ։

Պատահական չէ, որ այս գեղեցիկ տոնը նշվում է գարնանամուտին, քանի որ դուք էլ սիրո, ջերմության, զարթոնքի ու հույսի կրողներ եք։

Հարգելի՛ մայրեր, դու՛ք եք մեր ազգապահպան գաղափարների կրողը ու դրանք սերունդներին փոխանցողը, դու՛ք եք հայրենիքը պահող ու երկրի համար ոչինչ չխնայող զինվորի մայրը, դու՛ք եք հայ ընտանիքի հենասյունը և վերջապես մեր կյանքը գունավորող էակները։

Մեր երկրի զարգացումն ու առաջընթացն ապահովող գրեթե բոլոր բնագավառներում մեծ է կանանց դերակատարությունը։ Նրանք իրենց աշխատանքով ևս ներդրում ունեն երկրի տնտեսական, քաղաքական ու հասարակակական ոլորտներում։

Այս գեղեցիկ տոնի առթիվ մաղթում եմ ձեզ քաջառողջություն, երջանկություն, թող ձեր գեղեցկությունը անսպառ լինի, հավերժ սեր ու ջերմություն ճառագեք, մեր կյանքը ձեր գեղեցիկ գոյությամբ զարդարեք։

***Ամենաբարի ցանկություններով՝ Գավառ համայնքի ղեկավար՝***

***Գուրգեն Երվանդի Մարտիրոսյան***